
                                                            Referat de aprobare 
Pentru proiectul de hotărâre privind aprobarea Planului de asigurare cu resurse umane, materiale şi financiare pentru gestionarea situaţiilor de urgenţă din Municipiul Marghita pe anul 2023

             Prezentul referat de aprobare are la baza prevederile art.6 alin(3) si art.30 alin(1) si (2) din Legea nr.24/2000, privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului privind Planul de asigurare cu resurse umane, materiale şi financiare pentru gestionarea situaţiilor de urgenţă din Municipiul Marghita pe anul 2022 (P.A.R.U.M.F.) 
            Astfel, prin Ordonanţa de urgenţă nr. 21/2004. privind Sistemul Naţional de Management al Situaţiilor de Urgenţă aprobată cu modificări şi completări prin Legea nr. 15/2005 se prevede in art. 22 lit. d: “Comitetele Judeţene au următoarele atribuţii principale: - analizează şi avizează planul local pentru asigurarea cu resurse umane, materiale şi financiare necesare gestionarii situaţiilor de urgenţă;”
Şi art. 24 lit. d prevede: ” Comitetele locale au următoarele atribuţii principale: - analizează şi avizează planul local pentru asigurarea cu resurse umane, materiale şi financiare necesare gestionării situaţiilor de urgenţă;” 
          De asemenea legea privind protecţia civilă nr. 481/2004 modificată şi completată prin Legea nr.212/2006 şi Legea 241/2007 prevede în art. 25  lit. b: „Consiliile Judeţene, Consiliul General a municipiului Bucureşti, consiliile locale ale municipiilor, oraşelor şi comunelor şi consiliile locale ale sectoarelor municipiului Bucureşti” au următoarele atribuţii principale: - aprobă planurile anuale şi de perspectivă pentru asigurarea resurselor umane, materiale şi financiare destinate prevenirii şi gestionarii situaţiilor de urgenţă.
          Pe aceste considerente supun aprobării Consiliului Local Marghita proiectul de hotărâre pentru aprobarea Planului de asigurare cu resurse umane, materiale si financiare pentru gestionarea situaţiilor de urgenţă din Municipiul Marghita pe anul 2023.

            Primar
Marcel Emil SAS-ADĂSCĂLIŢII

